Építő Dávid Kutaiszi nemzetközi repülőtér

Az Építő Dávid Kutaiszi nemzetközi repülőtér (IATA: KUT, ICAO: UGKO) Grúzia három nemzetközi repülőterének egyike (a Tbiliszi repülőtér és a Batumi repülőtér mellett). Grúzia harmadik legnagyobb városától és Imereti régió központjától, Kutaiszitől 14 km-re nyugatra fekszik. A repülőtér Építő Dávid grúz király nevét viseli. Üzemeltetője a Grúzia Egyesült Repülőterei nevű, állami tulajdonú cég. Története A repülőteret 2012. szeptember 27-én nyitották meg újra, miután 2011 novemberében felújítás céljából bezárták; a megnyitón részt vett Miheil Szaakasvili grúz elnök, Orbán Viktor, valamint Váradi József, a Wizz Air vezérigazgatója. A repülőtér üzembe helyezésére való felkészüléshez és a személyzet kiképzéséhez a francia Vinci Airports nevű céget kérték fel. A repülőtéren egy vámmentes bolt és két kávézó üzemel. A repülőteret a Georgian Bus által üzemeltetett, menetrend szerinti marsrutkák kötik össze Kutaiszivel, Tbiliszivel és Batumival minden egyes repülőjárat érkezése után. A terminál a Kutaiszi és Batumi közti főút mellett áll. A kutaiszi repülőtér elsődlegesen diszkont légitársaságokat szándékozik magához vonzani. Az utasszám már röviddel a repülőtér 2012-es újranyitása után jelentős növekedést mutatott, főként a Wizz Airnek köszönhetően, amely lengyel és ukrán repülőterekkel kötötte össze a várost. A Wizz Air 2016 februárjában bázist nyitott a repülőtéren. Légitársaságok és úti célok Forgalom Az utasforgalom az elmúlt években az alábbi módon változott: Balesetek 1963. augusztus 24-én az Aeroflot Avia 14P gépe, úton a szintén grúziai Szuhumi repülőtér felé, hegynek ütközött Kutaiszitől 32 km-re. Az ötfős személyzet és a huszonhét utas – köztük három potyautas – életét vesztette. A katasztrófát az időjárás miatti rossz látásviszonyok okozták, melyek fennállása esetén nem lett volna szabad VFR repülést megkísérelni; a torony nem értesítette a személyzetet az időjárási körülményekről. Az akkori Grúzia legtöbb halálos áldozatot követelő légikatasztrófája; jelenleg a hatodik legnagyobb légikatasztrófa az ország történelmében. 1973. október 13-án az Aeroflot Tupoljev Tu–104B repülőgépe, mely a kutaiszi repülőtérről indult, rövidzárlat okozta műszaki hiba miatt lezuhant, miközben megközelítette a moszkvai Domogyedovo repülőteret. A nyolcfős személyzet és a 122 utas életét vesztette. Ez a Tupoljev 104 géptípus legtöbb áldozattal járó katasztrófája. 1990. október 11-én az Aeroflot Jakovlev Jak–40 repülőgépe, amely a szintén grúz Poti repülőtérre indult, hegynek ütközött Kutaiszitől 47 km-re a rossz időjárási viszonyok miatt és mert egy közeli reptérre érkező gép miatt nem engedték magasabbra szállni. A négyfős személyzet és a tíz utas életét vesztette. Kapcsolódó szócikkek Grúzia repülőtereinek listája Grúzia közlekedése Jegyzetek Fordítás Ez a szócikk részben vagy egészben a David the Builder Kutaisi International Airport című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk A repülőtér aktuális időjárása a NOAA/NWS-től Baleset- és repülőesemény-történet az Aviation Safety Network adatbázisában Kutaisi Airport Hivatalos weboldal Nemhivatalos weboldal kutaisi.aero United Airports of Georgia LLC Archiválva 2020. február 27-i dátummal a Wayback Machine-ben Jelenlegi időjárás Balesetek